**การขอรับคำยินยอมจากบิดา มารดาหรือผู้ปกครอง
ในการใช้บริการ G Suite for Education โรงเรียน............**

**เรียน พ่อแม่และผู้ปกครอง**

โรงเรียน.........ครูอาชีพดอทคอม............ใช้บริการ G Suite for Education และประสงค์ขอรับคำยินยอมจากคุณเพื่อจัดหาและจัดการบัญชี G Suite for Education ให้กับบุตรหลานของคุณ G Suite for Education เป็นชุดเครื่องมือเพิ่มประสิทธิภาพด้านการศึกษาจาก Google อันประกอบด้วย Gmail, ปฏิทิน, เอกสาร, Classroom และบริการอีกมากมายซึ่งนักเรียนและครูทั่วโลกหลายสิบล้านคนเลือกใช้ นักเรียนของ โรงเรียน.........ครูอาชีพดอทคอม............จะใช้บัญชี G Suite ในการทำงานที่ได้รับมอบหมาย สื่อสารกับครู โรงเรียน.........ครูอาชีพดอทคอม............ และเรียนรู้ทักษะการเป็นพลเมืองยุคดิจิทัลในศตวรรษที่ 21

ประกาศต่อไปนี้อธิบายคำตอบของคำถามที่พบบ่อยเกี่ยวกับสิ่งที่ Google มีสิทธิ์และไม่มีสิทธิ์ทำกับข้อมูลส่วนบุคคลของบุตรหลานของคุณ

* Google รวบรวมข้อมูลส่วนบุคคลประเภทใดบ้าง
* Google ใช้ข้อมูลนี้อย่างไรบ้าง
* Google จะเปิดเผยข้อมูลส่วนบุคคลของบุตรหลานของฉันหรือไม่
* Google ใช้ข้อมูลส่วนบุคคลของผู้ใช้ซึ่งเป็นนักเรียนในโรงเรียนระดับอนุบาลถึงมัธยมศึกษาปีที่ 6 ในการกำหนดเป้าหมายโฆษณาหรือไม่
* บุตรหลานของฉันจะแชร์ข้อมูลกับบุคคลอื่นโดยใช้บัญชี G Suite for Education ได้หรือไม่

โปรดอ่านข้อมูลเหล่านี้อย่างละเอียดและแจ้งข้อสงสัยที่คุณมีให้เราทราบ จากนั้นลงชื่อในช่องที่เว้นไว้ด้านล่างเพื่อระบุว่าคุณอ่านประกาศเรียบร้อยแล้วและพร้อมให้คำยินยอม หากคุณไม่ให้คำยินยอม เราจะไม่สร้างบัญชี G Suite for Education ให้กับบุตรหลานของคุณ โรงเรียน.........ครูอาชีพดอทคอม............ ไม่อาจให้บริการ G Suite for Education ให้กับบุตรหลานของท่านได้ ซึ่งอาจส่งผลให้บุตรหลานของท่าน ไม่สามารถเข้าไปเรียนรู้ ศึกษาความรู้เพิ่มเติม หรือส่งงานผ่าน G Suite for Education ได้ (ซึ่งอาจส่งงานโดยตรงกับครูประจำวิชาได้ ผ่านอุปกรณ์ออฟไลน์ เช่น กระดาษ แฟลชไดร์ฟ CD-ROM หรืออื่น ๆ ที่อาจมีค่าใช้จ่ายเพิ่มเติม)

**ข้าพเจ้าให้สิทธิ์แก่ โรงเรียน.........ครูอาชีพดอทคอม............ในการสร้าง/บำรุงรักษาบัญชี G Suite for Education ให้กับบุตรหลานของข้าพเจ้า และให้สิทธิ์แก่ Google ในการรวบรวม ใช้ และเปิดเผยข้อมูลเกี่ยวกับบุตรหลานของข้าพเจ้าตามวัตถุประสงค์ที่กล่าวไว้ในประกาศต่อไปนี้เท่านั้น**

**ขอขอบคุณ**[ใส่ชื่อผู้ดูแลระบบของโรงเรียน]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
ชื่อเต็มของนักเรียน

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
ชื่อพ่อแม่/ผู้ปกครอง (ตัวบรรจง)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_       \_\_\_\_\_\_\_\_\_\_\_\_\_
ลายเซ็นของพ่อแม่/ผู้ปกครอง             วันที่

**ประกาศจาก G Suite for Education ถึงพ่อแม่และผู้ปกครอง**

ประกาศฉบับนี้อธิบายข้อมูลส่วนบุคคลจากบัญชีเหล่านี้ซึ่งเรามอบให้ Google รวมทั้งวิธีที่ Google ใช้ในการรวบรวม ใช้ และเปิดเผยข้อมูลส่วนบุคคลจากนักเรียนที่เกี่ยวข้องกับบัญชีเหล่านี้

นักเรียนที่ใช้บัญชี G Suite for Education จะมีสิทธิ์เข้าถึงและใช้ "บริการหลัก" ต่อไปนี้ซึ่ง Google ให้บริการ (ตามที่ระบุไว้ใน <https://gsuite.google.com/terms/user_features.html>)

* Gmail
* Google+
* ปฏิทิน
* การซิงค์ของ Chrome
* Classroom
* Cloud Search
* Contacts
* เอกสาร ชีต สไลด์ ฟอร์ม
* ไดรฟ์
* Groups
* Google Hangouts, Google Chat, Google Meet, Google Talk
* Jamboard
* Keep
* Sites
* ห้องนิรภัย

นอกจากนี้ เรายังอนุญาตให้นักเรียนใช้บัญชี G Suite for Education เข้าถึงบริการของ Google บางประเภทด้วย บุตรหลานของคุณอาจเข้าถึง **“บริการเพิ่มเติม”** ต่อไปนี้ได้

* [ใส่ชื่อบริการเพิ่มเติมที่ผู้ดูแลระบบของโรงเรียนเปิดให้ใช้งาน เช่น YouTube, Blogger, Google Maps เป็นต้น โปรดดูรายชื่อบริการเพิ่มเติมใน <https://support.google.com/a/answer/181865> ตลอดจนวิธีสำหรับผู้ดูแลระบบในการเปิดหรือปิดใช้บริการเหล่านี้ใน <https://support.google.com/a/answer/182442>]

Google แจ้งรายละเอียดข้อมูลที่รวบรวม ตลอดจนวิธีการใช้และเปิดเผยข้อมูลที่รวบรวมจากบัญชี G Suite for Education ไว้ในประกาศเกี่ยวกับนโยบายความเป็นส่วนตัวของ G Suite for Education โปรดอ่านประกาศฉบับนี้ทางออนไลน์ใน <https://gsuite.google.com/terms/education_privacy.html> เราขอแนะนำให้อ่านข้อมูลทั้งหมด รวมทั้งคำตอบของคำถามที่พบบ่อยบางประการดังต่อไปนี้

**Google รวบรวมข้อมูลส่วนบุคคลประเภทใดบ้าง**

เมื่อสร้างบัญชีของนักเรียน โรงเรียน.........ครูอาชีพดอทคอม............อาจให้ข้อมูลส่วนบุคคลบางอย่างของนักเรียนแก่ Google เช่น ชื่อ อีเมล และรหัสผ่าน และ Google อาจรวบรวมข้อมูลส่วนบุคคลจากนักเรียนโดยตรง เช่น หมายเลขโทรศัพท์ที่ใช้กู้คืนบัญชีหรือรูปโปรไฟล์ที่ใช้ในบัญชี G Suite for Education

Google จะรวบรวมข้อมูลตามการใช้งานบริการเหล่านี้เมื่อนักเรียนใช้บริการของ Google โดยข้อมูลดังกล่าวมีดังต่อไปนี้

* ข้อมูลอุปกรณ์ เช่น รุ่นฮาร์ดแวร์ เวอร์ชันของระบบปฏิบัติการ รหัสประจำอุปกรณ์ ข้อมูลเครือข่ายมือถือ และหมายเลขโทรศัพท์
* ข้อมูลบันทึก ซึ่งรวมทั้งรายละเอียดวิธีการใช้บริการของ Google จากผู้ใช้ ข้อมูลกิจกรรมของอุปกรณ์ และที่อยู่อินเทอร์เน็ตโปรโตคอล (IP) ของผู้ใช้
* ข้อมูลตำแหน่งที่ตั้งดังที่เทคโนโลยีหลายแบบระบุ ซึ่งรวมถึงที่อยู่ IP, GPS และเซ็นเซอร์อื่นๆ
* หมายเลขประจำตัวของแอปพลิเคชัน เช่น หมายเลขเวอร์ชันของแอปพลิเคชัน
* คุกกี้หรือเทคโนโลยีที่คล้ายกันซึ่งใช้รวบรวมและเก็บข้อมูลเบราว์เซอร์หรืออุปกรณ์ เช่น ภาษาที่ต้องการใช้และการตั้งค่าอื่นๆ

**Google ใช้ข้อมูลนี้อย่างไรบ้าง**

Google ใช้ข้อมูลส่วนบุคคลของนักเรียนเพื่อให้บริการ ดูแลรักษา และปกป้อง**บริการหลัก**ของ G Suite for Education Google จะไม่แสดงโฆษณาในบริการหลักหรือใช้ข้อมูลส่วนบุคคลที่รวบรวมมาจากบริการหลักเพื่อใช้ในการโฆษณา

[รวมข้อมูลส่วนนี้ หากโรงเรียนของคุณอนุญาตให้เข้าถึง**บริการเพิ่มเติม**] สำหรับบริการเพิ่มเติมของ Google นั้น Google ใช้ข้อมูลที่รวบรวมมาจากบริการเพิ่มเติมทั้งหมดเพื่อมอบ ดูแลรักษา ปกป้องและปรับปรุงบริการดังกล่าว พัฒนาบริการใหม่ รวมทั้งปกป้อง Google และผู้ใช้ด้วย นอกจากนี้ Google อาจใช้ข้อมูลนี้เพื่อให้เนื้อหาที่ปรับมาโดยเฉพาะ เช่น ผลการค้นหาที่ตรงความต้องการมากขึ้น ทั้งนี้ Google อาจรวมข้อมูลส่วนบุคคลจากบริการหนึ่งกับข้อมูลจากบริการอื่นๆ ของ Google ซึ่งหมายรวมถึงข้อมูลส่วนบุคคลด้วย

**Google ใช้ข้อมูลส่วนบุคคลของผู้ใช้ซึ่งเป็นนักเรียนในโรงเรียนระดับอนุบาลถึงมัธยมศึกษาปีที่ 6 ในการกำหนดเป้าหมายโฆษณาหรือไม่**

ไม่ใช้ สำหรับผู้ใช้ G Suite for Education ในโรงเรียนประถมศึกษาและมัธยมศึกษา (ระดับอนุบาลถึงมัธยมศึกษาปีที่ 6) นั้น Google จะไม่ใช้ข้อมูลส่วนบุคคลใดๆ ของผู้ใช้ (หรือข้อมูลที่เกี่ยวข้องกับบัญชี G Suite for Education) ในการกำหนดเป้าหมายโฆษณา ทั้งในบริการหลักหรือบริการเพิ่มเติมอื่นๆ ที่เข้าถึงได้ในขณะใช้บัญชี G Suite for Education

**บุตรหลานของฉันจะแชร์ข้อมูลกับบุคคลอื่นโดยใช้บัญชี G Suite for Education ได้หรือไม่**

[รวมส่วนนี้ตามความเหมาะสมของโรงเรียน/เขตการศึกษา] เราอาจอนุญาตให้นักเรียนเข้าถึงบริการของ Google เช่น Google เอกสารและ Sites ซึ่งมีฟีเจอร์ให้ผู้ใช้แชร์ข้อมูลกับผู้อื่นหรือกับสาธารณะได้ เมื่อผู้ใช้แชร์ข้อมูลแบบสาธารณะ เครื่องมือค้นหาซึ่งรวมถึง Google อาจจัดทำดัชนีข้อมูลนั้น

**Google จะเปิดเผยข้อมูลส่วนบุคคลของบุตรหลานของฉันหรือไม่**

Google จะไม่แชร์ข้อมูลส่วนบุคคลกับบริษัท องค์กร และบุคคลนอก Google ยกเว้นในกรณีใดกรณีหนึ่งดังต่อไปนี้

* **ได้รับคำยินยอมจากพ่อแม่หรือผู้ปกครอง** Google จะแชร์ข้อมูลส่วนบุคคลกับบริษัท องค์กร หรือบุคคลอื่นนอก Google เมื่อได้รับคำยินยอมของพ่อแม่ (ในกรณีที่ผู้ใช้อายุไม่ถึงเกณฑ์ให้คำยินยอมด้วยตนเอง) ซึ่งอาจได้รับผ่านโรงเรียนที่ใช้ G Suite for Education
* **แชร์กับโรงเรียน.........ครูอาชีพดอทคอม............** บัญชี G Suite for Education ให้สิทธิ์แก่ผู้ดูแลระบบในการเข้าถึงข้อมูลที่เก็บไว้ในบัญชี เนื่องจากเป็นบัญชีที่โรงเรียนจัดการ
* **เพื่อการประมวลผลภายนอก** Google อาจให้ข้อมูลส่วนบุคคลแก่แอฟฟิลิเอต หรือธุรกิจหรือบุคคลอื่นที่ได้รับความไว้วางใจให้ประมวลผลข้อมูลนั้นเพื่อ Google ตามวิธีการที่ Google ระบุและเป็นไปตามประกาศเกี่ยวกับนโยบายความเป็นส่วนตัวของ G Suite for Education รวมทั้งมาตรการรักษาความลับและมาตรการความปลอดภัยอื่นๆ ที่เหมาะสม
* **เพื่อเหตุผลทางกฎหมาย** Google จะแชร์ข้อมูลส่วนบุคคลกับบริษัท องค์กร หรือบุคคลนอก Google หากเราเชื่อโดยบริสุทธิ์ใจว่าการเข้าถึง การใช้ การเก็บรักษา หรือการเปิดเผยข้อมูลนั้นมีความจำเป็นอย่างสมเหตุสมผลเพื่อดำเนินการดังต่อไปนี้
	+ ให้เป็นไปตามกฎหมายที่บังคับใช้ ระเบียบข้อบังคับ กระบวนการทางกฎหมาย หรือการร้องขอข้อมูลจากทางราชการ
	+ บังคับใช้ข้อกำหนดในการให้บริการที่เกี่ยวข้อง รวมถึงการตรวจสอบการละเมิดที่อาจเกิดขึ้น
	+ ตรวจจับ ป้องกัน หรือระบุการทุจริต ปัญหาด้านความปลอดภัยหรือด้านเทคนิค
	+ ป้องกันอันตรายต่อสิทธิ ทรัพย์สิน หรือความปลอดภัยของ Google ผู้ใช้ของ Google หรือประชาชนตามที่กฎหมายกำหนดหรืออนุญาต

นอกจากนี้ Google ยังแชร์ข้อมูลที่ไม่ใช่ข้อมูลส่วนบุคคล (เช่น แนวโน้มเกี่ยวกับการใช้บริการ) โดยแชร์ทั้งแบบสาธารณะและแชร์กับพาร์ทเนอร์ของ Google

**ฉันมีทางเลือกใดบ้างในฐานะพ่อแม่หรือผู้ปกครอง**

**ประการแรก** คุณจะมีสิทธิ์ยินยอมให้ Google รวบรวมและใช้ข้อมูลของบุตรหลานของคุณ หากคุณไม่ให้คำยินยอมดังกล่าว เราจะไม่สร้างบัญชี G Suite for Education ให้กับบุตรหลานของคุณ และ Google จะไม่รวบรวมหรือใช้ข้อมูลของบุตรหลานดังที่ระบุไว้ในประกาศฉบับนี้

หากยินยอมให้บุตรหลานใช้ G Suite for Education คุณจะเข้าถึงหรือยื่นคำร้องให้ลบบัญชี G Suite for Education ของบุตรหลานได้โดยติดต่อ [ใส่ข้อมูลติดต่อผู้ดูแลระบบของโรงเรียน] หากมีความประสงค์ให้หยุดรวบรวมหรือใช้ข้อมูลของบุตรหลานของคุณต่อไป คุณสามารถยื่นคำร้องให้เราใช้การควบคุมบริการที่มีเพื่อจำกัดบุตรหลานในการเข้าถึงฟีเจอร์หรือบริการ หรือลบบัญชีของบุตรหลานออกทั้งหมด คุณและบุตรหลานจะดูและจัดการข้อมูลส่วนบุคคลและการตั้งค่าของบัญชีนี้ได้โดยไปที่ <https://myaccount.google.com> ในขณะลงชื่อเข้าใช้บัญชี G Suite for Education เรียบร้อยแล้ว

**ฉันควรทำอย่างไรหากมีข้อสงสัยหรือต้องการอ่านข้อมูลเพิ่มเติม**

หากมีข้อสงสัยเกี่ยวกับวิธีที่เราใช้บัญชี G Suite for Education ของ Google หรือทางเลือกที่ต่างๆ ที่คุณมี โปรดติดต่อ [ใส่ข้อมูลติดต่อของผู้ดูแลระบบของโรงเรียน] และหากต้องการรายละเอียดวิธีที่ Google ใช้ในการรวบรวม ใช้ และเปิดเผยข้อมูลส่วนบุคคลเพื่อให้บริการแก่เรา โปรดอ่านข้อมูลใน[ศูนย์ความเป็นส่วนตัวของ G Suite for Education](https://www.google.com/edu/trust/) (จาก https://www.google.com/edu/trust/) [ประกาศเกี่ยวกับนโยบายความเป็นส่วนตัวของ G Suite for Education](https://gsuite.google.com/terms/education_privacy.html) (จาก https://gsuite.google.com/terms/education\_privacy.html) และ[นโยบายความเป็นส่วนตัวของ Google](https://www.google.com/intl/en/policies/privacy/) (จาก https://www.google.com/intl/th/policies/privacy/)

เราได้รับบริการหลักของ G Suite for Education ตาม[ข้อตกลงของ Google Apps for Education](https://www.google.com/apps/intl/th/terms/education_terms.html) (จาก https://www.google.com/apps/intl/th/terms/education\_terms.html) [หากโรงเรียน/เขตการศึกษายอมรับการแก้ไขการประมวลผลข้อมูลแล้ว (โปรดดู <https://support.google.com/a/answer/2888485?hl=th>) ให้แทรก[การแก้ไขการประมวลผลข้อมูล](https://www.google.com/intl/en/work/apps/terms/dpa_terms.html) (จาก https://www.google.com/intl/th/work/apps/terms/dpa\_terms.html)]